Document ID: /roh_data/filtered/fineweb-2-filterrobots_roh.jsonl.gz/51059

Tar il manaschi d'armaziun da la Confederaziun, Ruag, datti vinavant ristgs tar la segirezza da l'informatica. Quai ha constatà la cumissiun da gestiun dal Cussegl naziunal en in rapport. Il 2016 era il sistem d'informatica da la Ruag vegnì attatgà e 20 gigabytes datas eran vegnidas enguladas.
Flaivlezzas ha la cumissiun surtut chattà tar l'interacziun da datas tranter la Ruag e l'armada, dentant er tranter la Ruag e terzs. Questa problematica vegnia resguardada memia pauc. La cumissiun beneventa dentant las mesiras che l'interpresa ha realisà sin fundament da recumandaziuns anteriuras.
RR novitads 12:00